NaiveNeuron/SloPal huggingface dataset:
Laurenčík, Milan, podpredseda NR SR (2022-03-23):
Ďakujem. Dve faktické poznámky na vaše vystúpenie. Nech sa páči, ako prvý, pán poslanec Eduard Kočiš.
B. Bugár, podpredseda NR SR: (2005-09-23):
(Hlasovanie.) Prítomných 90, za 70, proti 1, zdržalo sa 18, nehlasoval 1. Konštatujem, že tento bod sme schválili. Nech sa páči, môžeme pokračovať ďalej. M. Majdová, poslankyňa: Tým sme odhlasovali všetky body zo spoločnej správy. Keďže mám poverenie výboru postúpiť návrh zákona do tretieho čítania, budeme o tom hlasovať.
Grendel, Gábor, podpredseda NR SR (2022-02-18):
Štyri faktické poznámky na vaše vystúpenie, päť. Končím možnosť prihlásiť sa s faktickými poznámkami. Ako prvý pán poslanec Saloň.
Figeľ, Ján, podpredseda NR SR (2013-03-22):
Posledným písomne prihláseným do rozpravy je Martin Poliačik.
Fico, Robert, predseda vlády SR (2012-08-09):
Ďakujem. Vážený pán predseda, dámy a páni, predtým, ako si splním túto povinnosť, mi dovoľte, aby som vám všetkým v mene vlády Slovenskej republiky poďakoval za podporu novelizácie Exekučného poriadku. Toto poďakovanie, samozrejme, patrí aj poslancom opozície, pretože museli sme reagovať na vážne rozhodnutie Ústavného súdu Slovenskej republiky. A som rád, že v týchto niekedy extrémnych situáciách sme schopní sa aj dohodnúť. Takže naozaj veľmi pekne ďakujem. Vážený pán predseda, vážení členovia vlády, vážená Národná rada, dovoľte mi, aby som v znení § 130 ods. 7 a § 131 ods. 7 rokovacieho poriadku ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je minister financií Ján Počiatek, zastupuje ho minister hospodárstva pán Malatinský. Neprítomná je ministerka zdravotníctva pani Zvolenská, zastupuje ju minister práce, sociálnych vecí a rodiny pán Richter. Ďalej je neprítomný minister školstva, vedy, výskumu a športu pán Čaplovič, zastupuje ho minister kultúry pán Maďarič. Neprítomný je minister pôdohospodárstva a rozvoja vidieka pán Jahnátek, zastupuje ho minister hospodárstva pán Malatinský. A potom je aj neprítomný minister zahraničných vecí pán Lajčák. Vážený pán predseda, som pripravený odpovedať na otázky, ktoré mi boli postavené v Národnej rade.
P. Paška, predseda NR SR: (2008-05-21):
(Hlasovanie.) 143 prítomných, 81 za, 60 proti, 1 sa zdržal, 1 nehlasoval. Konštatujem, že si radi vypočujeme názory na túto správu na júnovej schôdzi. Takže, dámy a páni, mali by sme pokračovať v hlasovaní ešte o prerokovanom návrhu zákona o výchove a vzdelávaní. Vzhľadom na to, že ide o relatívne komplikovaný návrh, ktorý či už v spoločnej správe, alebo aj počas rozpravy priniesol veľmi veľa pozmeňujúcich návrhov, mám alebo navrhujem, aby sme nehlasovali, pretože sa blíži 19.00 hodina a predpokladám, že to hlasovanie bude naozaj dlhé, aby sa hlasovalo až zajtra. A zároveň predtým, ako preruším rokovanie 21. schôdze dnes, vás chcem požiadať, aby sme sa stretli v poslaneckom grémiu, aby sme si dohodli postup pri prerokovávaní posledných bodov programu a ukončenia rokovania 21. schôdze. Takže tých, ktorých sa to netýka, prerušujem rokovanie a poprosím, budeme pokračovať zajtra o 9.00 hodine. Hlasovať budeme o 11.00 hodine, ak sa nedohodneme v poslaneckom grémiu inak. A preto vás chcem požiadať tých, ktorých sa to týka, členov poslaneckého grémia, aby sme sa stretli teraz ihneď. Ďakujem pekne. Dovidenia. (Prerušenie rokovania o 19.00 hodine.)
Žitňanská, Jana, poslankyňa NR SR (2020-12-10):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Hort, Milan, podpredseda NR SR (2011-09-13):
S faktickou, s reakciou na faktickú poznámku teraz sa prihlásil pán poslanec Peter Osuský.
K. Tóthová, poslankyňa: (2007-09-21):
Po ďalšie. Chcem nadviazať na tú myšlienku, kde pani poslankyňa hovorila, že ako strašíte ľudí. Všetci to tu zdôrazňujeme a ja neviem, či vy nepočujete, alebo to už máte dopredu napísané a ste povinní to tak predniesť, že sa ruší druhý pilier. Nič sa neruší! Toto celé mi pripadá ako kampaň, ktorú som ja v minulosti prežila v politike, keď sa zdvihla petícia, občania sa aktivizovali „Zachráňte Markízu!“, len podnes nevieme, že kto a pred čím ju mal zachraňovať. Nebola ohrozená a nič sa nej nestalo. Tak celé toto vaše je skutočne na základe matrice, aká bola použitá pri „Zachráňte Markízu!“, a myslím, že by ste to nemali robiť. Pretože správne bolo povedané, sociálne zabezpečenie je ľudské právo a na dôslednom zabezpečení a garancii tohto ľudského práva musí záležať všetkým politickým subjektom. Ďakujem za pozornosť. (Potlesk).
Sárközy, Irén, poslankyňa NR SR (2017-10-10):
Ďakujem pekne. Vážená pani predsedajúca, dovoľte mi, prosím, ako určenej spravodajkyni predniesť spoločnú správu výborov Národnej rady o prerokovaní vládneho návrhu zákona o platobných službách. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 766 zo 6. septembra pridelila vládny návrh zákona na prerokovanie ústavnoprávnemu výboru a výboru pre financie a rozpočet. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Výbor pre financie a rozpočet a ústavnoprávny výbor odporúčanie pre Národnú radu návrh schváliť s pozmeňujúcimi a doplňujúcimi návrhmi. Z uznesení výborov uvedených v III. bode tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 10 hlasovať spoločne s návrhom gestorského výboru schváliť. Gestorský výbor na základe stanovísk odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 210 z 9. októbra 2017. Týmto uznesením výbor zároveň poveril mňa, aby na schôdzi Národnej rady pri rokovaní o predmetnom vládnom návrhu zákona som predkladala návrhy v zmysle príslušných ustanovení zákona o rokovacom poriadku. Ďakujem, pani predsedajúca, skončila som, otvorte, prosím, rozpravu.
Mikloš, Ivan, podpredseda vlády a minister financií SR (2010-10-21):
To síce bola otázka na pána poslanca Matoviča, nie na mňa, ale aj tak mi nedá, nevyužiť túto dve a pol minúty, aby som pánovi poslancovi niečo povedal. Vy ste pred chvíľkou povedali, trošku zmením tému, ak dovolíte, pred chvíľkou ste povedali pánovi kolegovi Figeľovi, že váš pán predseda vlastne má byt nadobudnutý úplne v poriadku. Tak chcem reagovať na to, ak dovolíte. No nemá. Váš pán predseda nadobudol byt prevodom práv a povinností a bol jediný, ktorý v tom dome obytnom nadobudol byt takto. Všetci ostatní nadobudli byt normálnou kúpou. A pre... (Hlasy z rokovacej sály.) (Prerušenie vystúpenia predsedajúcim.)
Paška, Pavol, predseda NR SR (2012-04-04):
Ďakujem veľmi pekne. Dámy a páni, odchádza pán prezident Slovenskej republiky, Jeho Excelencia Ivan Gašparovič. (Odchod prezidenta SR Ivana Gašparoviča v sprievode doterajšieho predsedu NR SR Pavla Hrušovského.) (Potlesk.)
Kažimír, Peter, podpredseda vlády a minister financií SR (2018-05-16):
Ja iba láskavo by som si dovolil skonštatovať, že, priatelia, pokecali sme si o téme, ktorá je dôležitá, či sa niekomu páči alebo nie. Je dôležitá pre život ľudí, pretože s produktami finančných trhov – či je to poistenie, alebo úvery – sa stretáva každý z nás, každý z vašich, priatelia, voličov. Takže niekto tu spomínal o tom, že vláda si uvedomuje, že vláda má zodpovednosť. Priatelia, kolegovia, vy máte zodpovednosť, hej? Vy máte zodpovednosť ultimátnu, pretože budete schvaľovať návrh zákona o mesiac, o dva v podobe, na ktorej sa dohodnete. Tak vám prajem veľa šťastia. Ďakujem.
Štefanec, Ivan, poslanec NR SR (2011-10-19):
Ďakujem pekne, pán predsedajúci. Dámy a páni, pán minister, dovoľte mi, aby som predložil pozmeňujúci návrh k tomuto zákonu v dvoch bodoch. Jedná sa v nich o špecifikáciu európskych smerníc. Doslova k vládnemu návrhu zákona, ktorým sa mení a dopĺňa zákon č. 492/2009 Z. z. o platobných službách a ktorým sa menia a dopĺňajú niektoré zákony, uplatňujem nasledujúce pozmeňujúce a doplňujúce návrhy. Prvý bod. V článku I sa znenie ods. 1 § 80 v bode 69 mení nasledovne: „Elektronické peniaze sú peňažnou hodnotou uchovávanou elektronicky vrátane magnetického záznamu, ktoré predstavujú peňažný záväzok vydavateľa elektronických peňazí vzniknutý pri prijatí finančných prostriedkov na účely vykonávania platobných operácií a ktoré sú na základe zmluvy prijímané aj u inej osoby ako u vydavateľa elektronických peňazí.“ Odôvodnenie je nasledovné. Navrhované znenie kopíruje definíciu elektronických peňazí uvedenú v smernici Európskeho parlamentu a Rady 2009/110/ES a po gramatickej stránke upravuje navrhované znenie. Takou zmenou sa naplní účel inkorporovanej smernice a dosiahne sa tak jednoznačnosť a perfektnosť novelizovaného ustanovenia a plná komfortnosť ustanovenia so samotnou inkorporovanou smernicou. Druhý bod. V článku I sa znenie ods. 1 § 87 v bode 101 mení nasledovne: „Inštitúcia elektronických peňazí podľa § 81 ods. 1 písm. b) môže vydávať elektronické peniaze v obmedzenom rozsahu len na základe povolenia na vydávanie elektronických peňazí, ak priemer dlžných elektronických peňazí za všetky obchodné činnosti spolu nikdy neprekročí 5 mil. eur. Pri výpočte limitu dlžných elektronických peňazí sa postupuje podľa § 85b ods. 4 a 7.“ Odôvodnenie je nasledovné. Inkorporovaná smernica priamo nestanovuje finančný limit, navrhované znenie priamo obmedzuje spotrebiteľa v jeho slobodnom rozhodovaní o tom, koľko zo svojho vlastného majetku môže minúť na služby tretích strán. Zasahuje tak do dispozičnej sféry spotrebiteľa súvisiacej s nakladaním a vlastným majetkom, A preto navrhujem tento finančný limit vypustiť. Dámy a páni, dovoľujem si vás požiadať o podporu týchto pozmeňujúcich návrhov. Ďakujem.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 134, za 61, proti 11, zdržalo sa 60, nehlasovali 2. Národná rada nebude pokračovať v rokovaní o tomto návrhu zákona. Poprosím spravodajcu Petra Dobeša z výboru pre verejnú správu, aby uviedol hlasovanie o bode 35, ktorým je prvé čítanie návrhu skupiny poslancov na vydanie zákona, ktorým sa mení a dopĺňa zákon č. 253/1994 Z. z. o právnom postavení a platových pomeroch starostov a primátorov (tlač 1685). Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1685.)
Glváč, Martin, podpredseda NR SR (2019-09-10):
Ďakujem. S faktickou poznámkou jeden poslanec, končím možnosť prihlásiť sa. Pán poslanec Hrnko, nech sa páči.
M. Číž, podpredseda NR SR: (2006-12-13):
(Hlasovanie.) Prítomných 136 poslancov, za 107 poslancov, proti 2 poslanci, zdržalo sa 27 poslancov. Aj tento návrh sme schválili.
Kollár, Boris, predseda NR SR (2020-04-07):
Ďakujem. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazovej ľudskej choroby COVID-19. Vládny návrh zákona je pod tlačou 51, návrh na jeho pridelenie na prerokovanie výborom je v rozhodnutí. Prosím podpredsedu vlády a ministra financií Slovenskej republiky Eduarda Hegera, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 , tlač 51.)
Kollár, Boris, predseda NR SR (2022-09-28):
Prosím, prezentujme sa a hlasujeme. (Hlasovanie.) Prítomných 138 poslancov, za 65, proti 28, zdržalo sa 42, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Nasleduje hlasovanie v prvom čítaní o návrhu poslancov Pellegriniho, Sakovej, Rašiho, Tomáša, Šutaj Eštoka na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa, tlač 1140, bod 68 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Slavěne Vorobelovej, aby hlasovanie uviedla. Nech sa páči, máte slovo. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 1140.)
Hlina, Alojz, poslanec NR SR (2014-03-26):
Vážený pán predseda, vážené kolegyne, kolegovia, vážený pán minister, v zásade by som nebol vystúpil, lebo kolegovia už povedali dosť o tom, ale nedá mi aktuálne nezareagovať a prepojiť to, premostiť to, lebo som sa dozvedel, že odmeny exekútorov chráni ústava, ktorú by prípadne, budeme o tom hovoriť v ďalšom bode, čiže na... Áno, my sme sa už dostali do štádia, kde odmeny pre exekútorov bude chrániť ústava. Keď ju chce niekto zmeniť, tak je to protiústavné, to je oficiálna odpoveď ministerstva spravodlivosti na predkladaný návrh, že by sa mali odmeny exekútorom znížiť. To je sen, prosím vás! A to isté ministerstvo, to isté ministerstvo, áno, donesie jeden návrh, ktorý musí takto trápne opravovať, rozmýšľam, že, že aby ľudia mali, možno majú naivné predstavy, že ako to, ako to kde funguje, alebo že pre koho ten parlament vlastne slúži, pre koho kto slúži. Nebol som pripravený na to vystúpenie, len hovorím, že aktuálne to vyhodnocujem, tú vašu informáciu, a v spojitosti s tým, viete, na jednej strane sem donesiete, trápne opravujete niečo, čo ste pokazili, a z jednej šupy je oficiálny výstup vášho ministerstva takáto zvrátenosť. Totálna zvrátenosť, že odmeny exekútorov sú chránené ústavou! To prekladám, ľudia, to už by ste neverili. Tie odmeny pre exekútorov chráni ústava a každá zmena je protiústavná. Toto bolo, dneska je taký oficiálny výstup. Zjednodušujem to, ale je to tak. Budem o tom hovoriť v tom ďalšom bode, keď sa tu bude SMER tváriť, že ako vyriešil exekútorov a úžerníkov. A dnes skutočne mali možnosť niečo vyriešiť, tak nevyriešia. Povedia, že pomaly chráni ústava. No pokiaľ exekútora a ich odmeny chráni ústava, ja už ničomu nerozumiem. To je presne, čo s týmto súvisí. V koho záujme bolo predložiť túto novelu? V koho záujme je predložiť to, čo pán Mihál spomínal, tú zdravotnícku nejakú? Prosím vás, ja viem, že to sem príde, tá zdravotnícka. Ja si to pamätám nejaké roky dozadu. V jednej firme, pozerám, tam desať ľudí sa hrčilo nad nejakou figurínou, ja neviem, že čo to robia. No, že to teraz akože sa učia, ako ho zachrániť, a potom už budú len platiť faktúru 150 eur mesačne. Potom som sa s jedným človekom – aj na to sa pripravím – rozprával, že kto koncentroval tie zdravotnícke služby. Kto ich koncertoval, aká finančná skupina ich koncertovala, kto ich bude poskytovať a prečo to niekoho láka? Ale je to úplne absurdné, úplne absurdné! Proste to, čo vy ste schopní sem doniesť a ľuďom odprezentovať a ešte to, pomaly povedať, že to je vaša bohumilá činnosť voči národu, voči ľudu tejto krajiny aj proti národnostným menšinám. To vám kto ešte uverí? Aj keď to po maďarsky napíšete, tak to nemôžu tomu uveriť, lebo tomu sa už nedá veriť. Prosím vás, naozaj ja som mal pocit, že dneska to bude o niečom inom a bude to presne o tom, budem pokračovať v tej lajne, ktorá tu, naozaj treba ľuďom povedať a odkryť tú pravdu, že kde je tá pravda. Odmeny exekútorov a zníženie odmeny exekútorov je protiústavné, to neviem, kto si, kto, kto v akej inej krajine by to kde niekto mohol povedať?
P. Hrušovský, predseda NR SR: (2004-09-09):
(Hlasovanie.) 132 prítomných, 118 za, 12 sa zdržalo, 2 nehlasovali. Návrh sme schválili. Páni poslanci, tým sme odhlasovali všetky doteraz prerokované návrhy zákonov v prvom čítaní, teraz budeme pokračovať v rokovaní Národnej rady prerokúvaním zákonov v druhom čítaní. Na základe včerajšieho rozhodnutia Národnej rady Slovenskej republiky body programu súvisiace s fiškálnou decentralizáciou, ako aj návrhy zákonov súvisiace so zdravotnou reformou budeme prerokúvať až po prerušení schôdze Národnej rady od 21. septembra. Teraz budeme pokračovať v rokovaní prerokúvaním zákonov, ktorých predkladateľom je za vládu Slovenskej republiky pán podpredseda vlády a minister financií Ivan Mikloš. Ešte pred tým, ako udelím slovo pánovi podpredsedovi, pán poslanec Paška.
Bugár, Béla, podpredseda NR SR (2017-04-05):
Ďakujem pekne, registrujem to, samozrejme. Teraz dávam slovo pani poslankyni Nehézovej, ktorá za gestorský výbor pre sociálne veci nás bude informovať o prerokovaní tohto návrhu vo výboroch, nech sa páči.
Grendel, Gábor, podpredseda NR SR (2020-04-07):
Pán poslanec Borguľa.
Kyselica, Lukáš, poslanec NR SR (2023-02-07):
Ďakujem. Prezidentky... Nie, nie. (Smiech v sále.) V regulovaných odvetviach v znení neskorších predpisov, tlač 1183, na túto schôdzu pred body programu, ktoré sa týkajú vetovaných zákonov prezidentky.
Krajkovič, Mikuláš, poslanec NR SR (2016-10-25):
Pokiaľ ide o pozmeňujúce návrhy pani poslankýň Kiššovej a Zemanovej, nemôžme o nich už hlasovať, keďže sme schválili pozmeňovací návrh pána poslanca Antala, ak s tým nebudú mať panie poslankyne problém.
Pellegrini, Peter, podpredseda NR SR (2020-09-22):
Pán poslanec Mazurek je ďalší v rozprave, nech sa páči. Pripraví sa pán poslanec Kuffa.
M. Hort, podpredseda NR SR: (2009-02-10):
Posledným s faktickou poznámkou na vystúpenie pani poslankyne Sabolovej sa prihlásil pán poslanec Jozef Halecký. Nech sa páči.
Podmanický, Ján, poslanec NR SR (2012-10-25):
Hlasujeme o 11. bode návrhu pána poslanca Mihála.
Blcháč, Ján, poslanec NR SR (2023-03-30):
Ďakujem pekne. Máš to, pán kolega Ferenčák, ťažké, lebo je dva... osem, budeš mať čo robiť odpovedať, ale chcem vysloviť, podporiť to, čo si povedal, úplne vo všetkom, pretože pre mňa osobne je tento návrh zákona veľkým prekvapením, veľkým prekvapením, a to po tom, keď sme si mohli všetci všimnúť na lištách televízií rôznych, vyjadrenie premiéra a zároveň ministra financií Eduarda Hegera, bolo to, myslím, minulý týždeň v piatok, keď sa vyjadril, že mestá a obce majú viac peňazí, ako sa očakávalo. Ešte raz, formulácia ako z marketingovej učebnice – mestá a obce majú viac peňazí, ako sa očakávalo. Toto keď si niekto prečítal, ktorý nemá vedomosť, tak si myslí, pomyslí, mnohé tie mestá a obce, čo sa sťažujú, veď majú viac peňazí, ako sa očakávalo, ale pritom to nie je pravda, viete. Veď už sme si zvykli, že sa tu klame ráno, klame sa na obed, klame sa večer. A klame sa aj teraz, pri tomto návrhu zákona, ktorý síce fyzicky pomôže obciam a mestám, pretože zrazu budú mať starostovia, primátori, zriaď... obecné zriaď... obecné... tie zastupiteľstvá peniaze, aby mohli konať, ale no tak potom budú mať o to menej, ako som už pred chvíľkou povedal, o tie ďalšie mesiace budú mať 8 až 10 % menej, tie, ktoré majú narozpočtované. To bude menšia katastrofa. A katastrofa bude tiež aj v tom, že keď prídu tieto peniaze, pomerne veľké peniaze naraz na obec, tak čo s tým, viete, čo s tým, kam ich dať. Tak toto je vážna otázka, nad ktorou si asi nikto nedal námahu si zodpovedať.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 143, za 94, proti 14, zdržalo sa 35 poslancov. Návrh sme schválili. Teraz nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom o štátnej hranici (tlač 302). Pán poslanec Glenda, nech sa páči, máte slovo.
Jasaň, Viliam, poslanec NR SR (2011-09-14):
Ďakujem pekne, pán predsedajúci. Pán minister, nesklamali ste. Namiesto obhajoby premiérky útočíte, urážate a urazili ste aj mňa, ale ja už som si na to od niektorých SaS-károv zvykol. Takým volejbalovým žargónom, pretože ste hrávali volejbal, teraz ste použili nečistý príjem a nahrávka je tiež nečistá. Poznámka k tomu získavaniu tých žien, no, viete, my sme nikdy nemuseli vojačke Slovenskej republiky požičať peniaze, aby prežila, pretože chybou na ministerstve obrany ste jej strhli naraz takmer celý plat. U nás sa to nikdy nestalo. A posledná poznámka. Viete, kde boli funkcionári SMER-u, keď bola povodeň? Všetci, Fico, Kaliňák, Maďarič, Paška, Richter a všetci ďalší funkcionári a poslanci sme boli v Národnom tenisovom centre, kde sme mali zahájiť míting a prerušili sme ho, bolo tam 6,5-tisíc ľudí, prerušili sme ho a všetci išli sa prezliecť do civilu a išli pomáhať tam, kde bolo treba, aj s peniazmi, ktoré sme tam priamo na mieste vybrali. To asi neviete. Ale to vedia tí ľudia, o ktorých nám ide, o vás nám nejde, takže mne to je jedno, či viete, či neviete. Ďakujem.
Pčolinský, Peter, podpredseda NR SR (2022-10-25):
Ďakujem pekne. Chce zaujať stanovisko navrhovateľ? Nie. Termín hlasovania vás poprosím, pán spravodajca.
Dostál, Ondrej, poslanec NR SR (2016-04-21):
Ďakujem. Ja by som chcel zareagovať na tú časť príspevku pána poslanca Jurzycu, kde hovoril o poľnohospodárstve a Európskej únii, a možno poviem niečo, čo by mohlo zaujať aj pána poslanca Hrnka, lebo toto som ešte nehovoril a zároveň aj využiť šťastnú zhodu okolností, že tu máme pani ministerku. A chcem sa spýtať na jednu vetu, ktorej nie celkom rozumiem a neviem teda, či pán Jurzyca alebo možno pani ministerka mi ju bude vedieť vysvetliť. Tá veta znie: „Dôslednou úradnou kontrolou celého potravinového reťazca vláda zabezpečí vysokú úroveň bezpečnosti potravín a dôveru spotrebiteľov prostredníctvom včasného a transparentného systému zverejňovania výsledkov kontrol“. No, teda mňa zaujala tá možnosť úradnej kontroly celého potravinového reťazca, pretože potravinový reťazec, napríklad podľa toho, čo píše Wikipédia, je „abstraktný pojem označujúci rad jedincov, populácií alebo ekonomických gíld, ktoré z hľadiska ekológie výživy vykazujú vzájomnú energetickú závislosť (napr. planktón, rybičky, ..., odumreté lístie, chvôstoskoky, dravý hmyz, ..., zelené rastliny, kravy, ...) Jeden organizmus umrie na úkor druhého ako jeho potrava a postupne to takto pokračuje a vzniká reťazec.“ Existujú tri základné druhy reťazcov: pastiersko-koristnícky, parazitický a dekompozičný. Takže toto zodpovedá aj tak mojej predstave o tom, čo je to potravinový reťazec, tak sa chcem spýtať, že čo znamená to slovné spojenie „dôsledná úradná kontrola celého potravinového reťazca“, lebo mne to teda jasné nie je. A teraz, že či len teda je to vec nejakej mojej nevedomosti, alebo tá formulácia nie je úplne najšťastnejšia.
Paška, Pavol, predseda NR SR (2014-07-08):
(Hlasovanie.) 138 prítomných, 59 za, 75 proti, 4 sa zdržali. Návrh sme neschválili.
Grausová, Natália, poslankyňa NR SR (2018-02-06):
Pán Farkašovský, je mi veľmi ľúto, prečítali ste tu a porovnávali ste platy poslancov v Slovenskej republike s platmi poslancov v niektorých vyspelých západných štátoch. Veľká škoda a je mi veľmi ľúto, že ste neporovnali aj platy robotníkov, učiteľov, zdravotných sestier, opatrovateliek, poľnohospodárov, kuchárok v škôlkach a ja neviem koho a najmä dôchodcov, že ste neporovnávali aj dôchodky ľudí v Slovenskej republike a v takom Švajčiarsku alebo Luxembursku, alebo Holandsku, alebo Nemecku, alebo ja už neviem kde. Pretože pokiaľ vy, my môžme naše platy porovnávať s cudzinou len vtedy, s vyspelými štátmi, keď budú porovnateľné dôchodky s vyspelými štátmi, keď budú porovnateľné dotácie pre poľnohospodárov, dotácie pre našich drobných súkromných podnikateľov slovenských a tak ďalej. Čiže toto sa mi zdá veľmi falošné. Prosím vás, neoperujte tu porovnávaním platov so zahraničím. A okrem toho sú tu takí poslanci, ktorí si nezaslúžia fakt ani to euro. Ďakujem.
M. Číž, podpredseda NR SR: (2006-08-04):
Zároveň dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Milanovi Rehákovi.
Hort, Milan, podpredseda NR SR (2010-08-05):
S faktickými poznámkami na vystúpenie pána poslanca sa prihlásili poslanci Ľudovít Kaník, Rafael Rafaj, Branislav Ondruš, Ľubomír Petrák, Peter Kažimír. Uzatváram možnosť prihlásiť sa s faktickou poznámkou. Slovo má pán poslanec Kaník, nech a páči.
Kaliňák, Robert, podpredseda vlády a minister vnútra SR (2015-11-26):
Ďakujem pekne. Vážená pani podpredsedníčka, vážené dámy poslankyne, vážení piati zástupcovia opozície. Musí to byť nesmierna frustrácia ľudí, ktorí ešte pred niekoľkými rokmi hovorili o tom, ako chcú pracovať, ako chcú sedieť v parlamente. Musím sa priznať, že pán Matovič patrí medzi najväčších absentérov v parlamente, za posledné schôdze, kedy som predkladal zákony, ani na jednom zákone o bezpečnosti Slovenskej republiky a ani pri jednom zákone o zlepšení podnikateľského prostredia tu nesedel. Príde preto, lebo chce robiť divadlo, chce byť zaujímavý a krásny, ale je to taký, by som povedal, iba úbohý pokus. Úplne stačí, pán poslanec, keď vy sám prestanete kradnúť. Tým určite pomôžete Slovensku najviac. (Dlhotrvajúci potlesk.) Dovoľte, aby som vám povedal, akým spôsobom sa snažíme, aby sa ľudia vedeli vysporiadať s nepríjemnými udalosťami. Kedy takisto si nepamätám, že by ste ich niekedy išli pozrieť, alebo že by vás osud ľudí, ktorí sú niečím postihnutí, naozaj zaujímal. Najväčším problémom je, že jediné, čo vás zaujíma, ste vy sám. (Prerušenie vystúpenia predsedajúcou.)
Krajkovič, Mikuláš, poslanec NR SR (2014-02-05):
Ďakujem pekne. Chcem len pripomenúť členom Skupiny priateľstva s Ukrajinou, ale aj všetkým, ktorí majú záujem zúčastniť sa pracovného stretnutia o aktuálnej situácii na Ukrajine, že toto sa uskutoční teraz o 12.30 hod. v miestnosti č. 30. Ďakujem.
Zmajkovičová, Renáta, podpredsedníčka NR SR (2012-05-04):
Pán poslanec Géci.
Paška, Pavol, predseda NR SR (2012-10-16):
Hlasujeme. (Hlasovanie.) 139 prítomných, 133 bolo za, 6 sa zdržali. Návrh sme schválili a pridelili návrh do výborov a určili lehoty na prerokovanie. Ešte vás poprosím, pán poslanec, uviesť aj hlasovanie v druhom čítaní o vládnom návrhu zákona č. 217 o podmienkach uvedenia biocídnych výrobkov na trh. Je to tlač 166. (Hlasovanie o vládnom návrhu zákona, ktorým sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 166.)
P. Hrušovský, predseda NR SR: (2003-11-06):
Nech sa páči, pán poslanec Béreš, máte slovo. V. Béreš, poslanec: Vážený pán predsedajúci, vážení páni ministri, vážené poslankyne, poslanci, dovoľte mi zareagovať na tento vládny návrh a povedať vlastne pár myšlienok, ktoré sa možno vliekli počas mnohých rokovaní, samozrejme, k tomuto zákonu. Na úvod by som chcel povedať, že osobne vnímam tento zákon ako jeden z najdôležitejších z hľadiska tých balíkov reformy verejnej správy, aj keď oficiálne nazývaný ako zákon, ktorý nadväzuje  priamo na zákony týkajúce sa reformy verejnej správy, a cítim vnútorne, že práve k tomuto zákonu o financovaní základných a stredných škôl sa viedla možno najväčšia diskusia okrem obvodných a krajských úradov. Chcel by som povedať, že ešte z čias, keď som pracoval na okresnom úrade ako prednosta, tento odbor patril medzi najviac pertraktované a prakticky najviac vyhľadávané zo strany obcí, ako aj zo strany škôl. Bol by som veľmi rád, keby aj budúce školské krajské úrady, a to je vlastne poznámka priamo aj pre pána ministra, aby naozaj nezabudli na činnosť, ako sú napríklad okresné olympiády. Bola to často takzvaná možno nadpráca, ktorú vykonávali tieto okresné úrady, tieto odbory, a treba povedať, že je tu možno aj prirodzená obava, aby jednoducho po vzniku vlastne nových úradov nezanikla táto dosť prospešná a potrebná činnosť, ktorú očakávajú často jednotlivé školy na úrovni miest a okresov, a jednoducho javí sa, že vlastne nebude tu nejaký zastrešujúci orgán, ktorý by podporoval takéto aktivity. Čiže to je len nejaký impulz, ktorý by som chcel týmto vlastne podať. Druhá vec je, že konečne je tu vlastne zákon, ktorý bude riešiť normatívne financovanie. Dosiaľ práve vlastne výhrady smerovali k tomu, že tu neexistoval normatív, ktorým by vlastne peniaze išli priamo za žiakom, a práve o toto sa usiluje tento vládny návrh, a celkom ambiciózne, ktorý konečne napĺňa tento cieľ. Súčasne si treba aj povedať, že keď vnímame počty žiakov v základných a stredných školách v horizonte od roku 1990 až po rok 2010, tak sa javí, že je tu vlastne pokles o 50 percent žiakov. To hovoria prognózy a aj to bol možno dôvod, prečo za situácie, keď vzniká, vlastne nám rastie počet škôl, rástol nám počet učiteľov, jednoducho klesal nám počet žiakov. Na toto sme museli zareagovať, takže to je ďalší z argumentov podporných, samozrejme, v prospech nového systému financovania.
Beluský, Martin, poslanec NR SR (2019-10-24):
Ďakujem za slovo. Dovolím si doplniť pani poslankyňu Nehézovú. Podľa mňa je nemysliteľné, aby v štáte, ktorý si môže dovoliť kúpiť 14 amerických bojových stíhačiek za 1,6 miliardy eur, ktorý si môže dovoliť kúpiť obrnené transportéry za viac ako 1 miliardu eur, ktorý môže mať webovú stránku za ďalšiu miliardu eur, je nemysliteľné, aby v takomto štáte rizikové skupiny obyvateľstva, ako sú dôchodcovia, deti a zdravotne postihnuté osoby, si museli doplácať za lieky. Veď predsa aj v Ústave Slovenskej republiky v čl. 40 je jasne napísané, že na základe zdravotného poistenia majú občania právo na bezplatnú zdravotnú starostlivosť a na zdravotnícke pomôcky. Ďakujem.
Číž, Miroslav, podpredseda NR SR (2015-11-27):
Ďakujem pekne. S faktickou poznámkou registrujem pani poslankyňu Šípošovú. Pokiaľ nikto iný, uzatváram možnosť podať faktickú poznámku. Slovo má pani poslankyňa Šípošová.
Bugár, Béla, podpredseda NR SR (2018-02-06):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 141, za 110, zdržalo sa 31 poslancov. Konštatujem, že návrh sme schválili. Nech sa páči.
Matovič, Igor, poslanec NR SR (2013-05-28):
Kolega Solymos, plne s tebou súhlasím v tom, čo si konštatoval, že SMER si hľadá len výhovorku. A myslím si, že každému z nás, aj teda vám, ktorí teraz stojíte trošku na inej strane, teda máte svojho kandidáta, chcete si ho pretlačiť, aj tí, ktorí možno chceli od vás, alebo my, ktorí sme chceli od vás verejné výberové konanie na kandidáta, v tomto si myslím, že všetci sme zajedno, že je to evidentné, že SMER systematicky a celý rok hľadá iba výhovorky ako koniec koncov svoj pôvodný sľub nesplniť. A pripadá mi to také hranie sa naozaj a vyžívanie sa v tom hraní, ako hra mačky s myšou. Až mi to pripadá, až primitívne a nízke to, čo robia. Ale na druhej strane si myslím, že by sme boli omnoho, omnoho silnejší, ak by sme toho kandidáta neponúkali politicky, ak by sme ho naozaj vybrali vo verejnom výberovom konaní, nepolitického, apolitického, a celá opozícia spoločne. Čiže myslím si, že čiastočne si za to, že sa teraz takto zahráva s nami SMER, môžeme aj sami. Ale je to jednoznačne jasné, že SMER svoju totalitu chce uzavrieť, a po tom, ako ovláda naplno políciu, súdy, prokuratúru, prezidenta, vládu, Úrad pre verejné obstarávanie, chýba mu do „paclu“ už iba, či puzzlu, či jak sa to volá, NKÚ. Čiže jednoducho je to ich taktika, hra na totalitu moci, návrat pred rok 1989.
Galko, Ľubomír, poslanec NR SR (2017-06-20):
No ďakujem pekne. Ondrej Dostál, dobre si pomenoval nízke vedomie zákonnosti u starostov aj u poslancov jednotlivých obcí, a hlavne teda čo sa týka niektorých menších obcí, tak ja mám podobné skúsenosti. Otázka je, že čo s tým vieme všetci spraviť. Jednak my zákonodarcovia, takisto aj ľudia na Generálnej prokuratúre, lebo toto je vec, o ktorej sa viac-menej hovorí už dlhšie obdobie, to, to nehovoríme o tom prvýkrát, to znamená, že treba si položiť otázku, že čo s tým vieme spraviť. Tiež by som určite nešiel do takého riešenia, to si tiež spomínal, to ma zaujalo, že by prokuratúra mala oprávnenia meniť rozhodnutia samosprávy, tie pravidlá sú dobré, len ich treba dodržiavať. No a tam, kde sa porušujú, tak tam treba na to upozorňovať. Nevidím problém v tom, že prokuratúra koná tak, ako koná napríklad pri tých prípadoch, o ktorých si hovoril, napríklad pri tom prípade dodržiavania času predaja, a ale aj tie prípady, ktoré si spomínal ohľadne protestov, ktoré sú podávané pri predaji pyrotechniky, alebo teda pri používaní pyrotechniky, ukazujú, že, že stále v tom meste niečo nefunguje, a to dokumentuje aj tá obrovská byrokracia, o ktorej si hovoril, desiatky hodín pracovného času venovaných úplne nezmyslu. Zopakoval by som len to, že riešenie máme v rukách aj my, ale jednoducho treba dať hlavy dohromady. Chcel som povedať ešte k tomu domácemu násiliu, ale tam mi už čas nevyjde, tak potom možno v nejakej inej faktickej. Ďakujem pekne.
Zmajkovičová, Renáta, podpredsedníčka NR SR (2014-04-01):
Pán poslanec Mihál.
Glváč, Martin, podpredseda NR SR (2019-06-24):
S reakciou, pán poslanec Heger.
Kvorka, Ján, poslanec NR SR (2017-10-18):
Teraz budeme hlasovať o bodoch spoločnej správy, ktoré boli vyňaté na osobitné hlasovanie. Dajte, prosím, hlasovať o bode 4 spoločnej správy, ktorý požiadal vyňať na osobitné hlasovanie pán poslanec Fecko, s odporúčaním gestorského výboru schváliť.
S. Janiš, poslanec: (2009-10-23):
Takže to berte, pán podpredseda, ako žart, aby sme to všeobecným súhlasom, to aj tak berte, ako je piatok napoludnie, ale skúste.
Blanár, Juraj, podpredseda NR SR (2021-10-27):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi, nech sa páči, pán poslanec.
Hort, Milan, podpredseda NR SR (2011-09-14):
Prerušujem rokovanie o tomto bode programu. Skončili sme alebo vyčerpali sme program tejto schôdze. Budeme hlasovať. Vyhlasujem teraz prestávku do 17.20 hodiny a žiadam, aby sa všetci poslanci, ktorí sa chcú zúčastniť hlasovania, dostavili do rokovacej sály. Prestávka do 17.20 hod. (Prestávka.) (Po prestávke.)
Kazda, Radovan, poslanec NR SR (2022-09-27):
Pán poslanec Šeliga, ja len krátko na margo vašej poznámky, že tu nie je Richard Sulík, by som chcel konštatovať, že ako isto viete, tak náš štátny, štátny tajomník Karol Galek je tímlíder SaS pre energetiku a je naďalej aj štátnym tajomníkom na ministerstve hospodárstva a je teda ten hlavný zodpovedný človek za energetiku v SaS a my sme tímoví hráči. Aj tento návrh zákona v podstate, ako sme už, ako už z povahy veci vyplýva, tak ho podporíme, preto si zase nemyslím, že je nejako dôležité, aby tu ešte niekto sedel, keď je to vlastne zákon, ktorý nijak zásadne neoponujeme. Samozrejme, Karol Galek sa čoskoro vráti do poslaneckého zboru, ja, naopak, odídem, tak potom určite, predpokladám, že tu bude stále sedieť a keď pôjdu energetické zákony, tak bude reagovať.
A. Belousovová, podpredsedníčka NR SR: (2008-06-19):
Š. Harabin, podpredseda vlády a minister spravodlivosti SR: Áno.
Saloň, Marián, poslanec NR SR (2021-06-17):
Ďakujem pekne, pán predseda. Ja len chcem pripomenúť členom výboru na kontrolu činnosti SIS, že dnes máme plánované rokovanie výboru. Ďakujem. 12.15 hod.
B. Bugár, podpredseda NR SR: (2004-06-18):
(Hlasovanie.) Prítomných 130, za návrh 114, proti 1, hlasovania sa zdržali 11,  nehlasovali 4. Konštatujem, že Národná rada určila výbory, gestorský výbor, ako aj lehoty výborom na prerokovania tohto návrhu zákona v druhom čítaní. Teraz pristúpime k hlasovaniu o návrhu uznesenia Národnej rady Slovenskej republiky k zabezpečeniu hospodárskych záujmov Slovenskej republiky pri privatizácii podnikov s charakterom prirodzeného monopolu alebo majetkovej účasti štátu na podnikanie uvedených právnických osôb (tlač 756). Návrh uznesenia pod č. 756 máte v laviciach, takže prezentujme sa a hlasujme o tomto návrhu uznesenia. (Hlasovanie.) Prítomných 133 poslancov, za návrh 68, proti 39, zdržalo sa 25 poslancov,  nehlasoval 1. (Potlesk.) Konštatujem, že návrh uznesenia sme schválili . Pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 728). Pán poslanec Komlósy ako spravodajca, máte slovo. Zs. Komlósy, poslanec: Ďakujem pekne, pán predsedajúci. Odporúčam, aby Národná rada hlasovala o tom, že tento návrh zákona posunieme do druhého čítania.
Šimečka, Michal, podpredseda NR SR (2024-04-17):
Ďakujem veľmi pekne a vyhlasujem krátku päťminútovú prestávku, po ktorej budeme pokračovať hlasovaním. (Prestávka.)
Nagy, József, minister životného prostredia SR (2011-02-08):
Vážený pán predseda Národnej rady, vážené panie poslankyne, vážení páni poslanci, hlavným dôvodom predkladaného návrhu zákona je po prvé transpozícia smernice Európskeho parlamentu a Rady č. 2008/101, ktorou sa mení a dopĺňa smernica z roku 2003 č. 87 s cieľom začleniť činnosť leteckej dopravy do systému obchodovania s emisnými kvótami skleníkových plynov v rámci spoločenstva Európskej únie. Po druhé je to transpozícia smernice 2009/29, ktorou sa mení a dopĺňa smernica tiež č. 87 a ruší sa schéma obchodovania s emisnými kvótami skleníkových plynov pre určité prevádzky. Návrh zákona zosúlaďuje použitie kvót z druhého obchodovateľného obdobia v treťom obchodovateľnom období s požiadavkami smernice 2003/87 a do návrhu zákona sa premietajú niektoré požiadavky, ktoré vyplynuli z uplatňovania zákona v praxi. Ďalej zákon spresňuje niektoré ustanovenia týkajúce sa podávania správ o emisiách skleníkových plynov a informovania Ministerstva životného prostredia Slovenskej republiky. Do predloženého návrhu sa premietlo nadobudnutie platnosti Kjótskeho protokolu k Rámcovému dohovoru Organizácie Spojených národov o zmene klímy. Vážený pán predsedajúci, vážený pán predseda, vážené panie poslankyne, vážení páni poslanci, verím, že predložený návrh zákona schválite a postúpite do tretieho čítania. Ďakujem.
Fecko, Martin, poslanec NR SR (2023-02-08):
Ďakujem pekne, pán predsedajúci, takže sme vo finále, posledný návrh, dúfam, že nebude až taká búrlivá debata, lebo, hovorím, ide iba o legislatívno-technickú úpravu, ktorá hovorí o tom, že k 1. 1. 2023 Lesopoľnohospodársky majetok Ulič, prestal, štátny podnik, prestal existovať a bol, by som povedal, priradený ako jedna z položiek Lesov Slovenskej republiky, štátnemu podniku. To znamená, v tomto zákone 229 o úprave vlastníckych vzťahov k pôde a inému majetku prakticky píšeme a vyhadzujeme slová „Lesopoľnohospodársky majetok Ulič, štátny podnik„ sa nahrádza slovami „Lesy Slovenskej republiky, štátny podnik“. Aby reálny stav bol aj so stavom právnym zosumarizovaný. Tak verím, že toto by nemalo vzbudiť až taký veľký ohlas, že by sme tu ešte museli sedieť ďalšiu hodinu a brániť tak ďalším kolegom, aby mohli prednášať svoje návrhy. Pretože dnes som nepredpokladal, že až takýto veľký časový dosah budú mať tie moje pozmeňujúce návrhy. Aj som rád, že sme sa trošku nad tým zamysleli a myslím si, že treba to riešiť, či sa niekomu páči alebo nepáči, do budúcna. A to je jedno, či budú mať koaliční alebo opoziční, ale treba tieto veci riešiť. Takže toľko z mojej strany. Ďakujem veľmi pekne.
Bugár, Béla, podpredseda NR SR (2018-05-23):
Pán poslanec Antal.
Matejička, Vladimír, poslanec NR SR (2015-09-30):
Pán predseda, prosím, dajte hlasovať o tom, že Národná rada prideľuje návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť. Ďalej, že za gestorský určuje výbor pre obranu a bezpečnosť s tým, aby výbory prerokovali návrh ústavného zákona do 9. novembra 2015 a gestorský výbor do 10. novembra 2015.
Krúpa, Juraj, poslanec NR SR (2020-05-12):
Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predseda, hlasovať.
Laššáková, Jana, podpredsedníčka NR SR (2013-06-17):
Pán poslanec Brocka, nech sa páči.
Choma, Igor, poslanec NR SR (2019-01-31):
Ďakujem pekne. Pán predsedajúci, dajte, prosím, hlasovať o pridelení predloženého návrhu zákona na prerokovanie výborom, ústavnoprávnemu výboru a výboru pre verejnú správu a regionálny rozvoj. Za gestorský výbor som navrhol Výbor Národnej rady pre verejnú správu a regionálny rozvoj. Predmetný návrh zákona výbory prerokujú do 22. marca a gestorský výbor do 20. marca 2019.
Danko, Andrej, predseda NR SR (2017-05-09):
Ďakujem. Do rozpravy je prihlásený pán poslanec Galek. Pripraví sa pán poslanec Beblavý.
Laurenčík, Milan, podpredseda NR SR (2021-11-03):
Ďakujem. Na vaše vystúpenie evidujem tri faktické poznámky. Končím možnosť prihlásiť sa. Ako prvý vystúpi pán poslanec Vladimír Zajačik, nech sa páči.
Šeliga, Juraj, podpredseda NR SR (2020-10-20):
Hlasujeme o skrátení lehoty. (Hlasovanie.) Prítomných 122, za 64, proti 50, zdržalo sa 7, nehlasoval 1. Konštatujem, že lehotu sme skrátili. Nech sa páči.
P. Hrušovský, predseda NR SR: (2004-10-27):
P. Biroš, poslanec: V rámci rozpravy nezazneli žiadne procedurálne návrhy. Boli len dva pozmeňujúce návrhy, o ktorých budeme hlasovať po bodoch zo spoločnej správy.
Glváč, Martin, podpredseda NR SR (2018-01-30):
Pán poslanec Martinák.
B. Bugár, podpredseda NR SR: (2002-05-22):
Nech sa páči, pán poslanec. M. Mesiarik, poslanec: Ďakujem za slovo, pán podpredseda. Vážený pán podpredseda, pán minister, vážené poslankyne, poslanci. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady predkladám túto spravodajskú správu. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako aj náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Na základe zákona č. 46/1991 Zb. o zvyšovaní dôchodkov v znení zákonov Národnej rady č. 374/1994 Z. z. sa starobné dôchodky, invalidné dôchodky a čiastočne invalidné dôchodky, dôchodky za výsluhu rokov, vdovské a sirotské dôchodky zvýšia, ak sa podľa údajov vykázaných Štatistickým úradom Slovenskej republiky zvýšili životné náklady aspoň o 10 % alebo priemerná mzda v hospodárstve aspoň o 5 %, a to uplynutím troch mesiacov od predchádzajúceho zvýšenia dôchodkov. Pri zohľadnení očakávaného vývoja miezd bude podmienka 5 % rastu priemernej mzdy prekročená už podľa výsledkov za druhý kvartál roku 2002. Podmienka 10 % rastu životných nákladov nebude prekročená do konca roka 2002. Celkové finančné krytie je zdôvodnené v dôvodovej správe a jeho dopad na Sociálnu poisťovňu takisto je v dôvodovej správe. Z toho vyplýva, že niet prekážok, aby Národná rada v zmysle platných zákonov prerokovala tento návrh v prvom čítaní. Chcel by som oznámiť, že po všeobecnej rozprave budem odporúčať Národnej rade, aby prijala uznesenie, podľa ktorého návrh zákona prerokuje v druhom čítaní, zároveň budem navrhovať, aby tento návrh zákona bol pridelený ústavnoprávnemu výboru a Výboru Národnej rady pre sociálne veci a bývanie, ktorý budem zároveň navrhovať za gestorský výbor. Budem navrhovať, aby lehoty na prerokovanie boli v ústavnoprávnom výbore do 24. mája a v gestorskom výbore do 28. mája 2002. Pán predsedajúci, ďakujem, otvorte, prosím, rozpravu.
Karas, Daniel, poslanec NR SR (2024-09-11):
Ďakujem pekne za slovo, pán predsedajúci. Dovoľte, aby som ako určený spravodajca predniesol túto správu zdôvodnenia výšky hrubého dlhu Slovenskej republiky a návrhu opatrení na jeho zníženie. Tlač 379a pridelil predseda Národnej rady Slovenskej republiky svojím zdôvodnením č. 407 zo dňa 1. augusta 2024 na prerokovanie Výboru Národnej rady Slovenskej rady pre financie a rozpočet do 9. septembra 2024. Správa bola predložená podľa čl. 12 ods. 3 ústavného zákona č. 493/2011 Z. z. o rozpočtovej zodpovednosti. Ako gestorský výbor určil Výbor Národnej rady Slovenskej republiky pre financie a rozpočet, ktorý pripraví správu o výsledku prerokovania uvedeného materiálu vo výbore a návrhu na uznesenie Národnej rady Slovenskej republiky. Výsledok rokovania vo výbore. Uvedenú správu prerokoval Výbor Národnej rady Slovenskej republiky pre financie a rozpočet a prijal k nej uznesenie č. 112 zo dňa 6. septembra 2024. Uvedený výbor predloženú správu zároveň vzal na vedome a odporučil ju Národnej rade Slovenskej republiky vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor podľa § 79 ods. 4 a 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov schválil uvedenú správu uznesením č. 112 zo dňa 10. decembra 2024. Zároveň určil poslanca Daniela Karasa za spravodajcu výboru. Výbor ho poveril predniesť správu výboru na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní podľa príslušných ustanovení zákona č. 350/1993 Z. z. o rokovacom poriadku Národnej rady Slovenskej republiky. Návrh uznesenia Národnej rady Slovenskej republiky je prílohou tejto správy. Ďakujem, pán predsedajúci, skončil som. Otvorte, prosím, rozpravu.
P. Hrušovský, predseda NR SR: (2004-09-21):
(Hlasovanie.) 140 prítomných, 130 za návrh, 1 proti, 9 sa zdržalo. Návrh sme schválili. Pristúpime k tretiemu čítaniu o návrhu skupiny poslancov. Otváram rozpravu, pýtam sa či sa chce niekto prihlásiť do rozpravy k prerokúvanému bodu. Nie. Vyhlasujem rozpravu sa skončenú. Pristúpime k hlasovaniu návrhu zákona ako o celku s odporúčaním gestorského výboru...
Bugár, Béla, podpredseda NR SR (2017-10-13):
Nech sa páči, prezentujme sa a hlasujme. (Hlasovanie.) Prítomných 134 poslancov, za 33, proti 24, zdržalo sa 77 poslancov. Návrh sme neschválili. Budeme hlasovať o bode 63, preto prosím pána poslanca Jurzycu, aby uviedol hlasovanie v prvom čítaní o návrhu poslancov Krajniaka, Pčolinskej, Pčolinského a Štarchoňa na vydanie zákona, ktorým sa mení zákon č. 483/2001 Z. z. o bankách, tlač 709. (Hlasovanie o návrhu poslancov Národnej rady Slovenskej republiky Milana Krajniaka, Adriany Pčolinskej, Petra Pčolinského a Petra Štarchoňa na vydanie zákona, ktorým sa mení zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , tlač 709.)
Pellegrini, Peter, predseda NR SR (2015-10-21):
Ďakujem pekne. Otváram rozpravu, do ktorej som obdržal tie písomné prihlášky, o ktorých som vás informoval. Ešte predtým sa o slovo prihlásil pán predseda vlády, ktorý predstaví a prednesie stanovisko vlády Slovenskej republiky k návrhu na odvolanie pána ministra. Nech sa páči, pán predseda, máte slovo.
Kaník, Ľudovít, poslanec NR SR (2015-02-10):
Mňa zaujalo vo vystúpení pána kolegu Mikloška to, že Slovensko by podľa neho nemalo byť priklonené k žiadnej zo strán, že to nie je múdre. No ale ja si myslím, že je úplne jasné, kam Slovensko patrí, respektíve aspoň SDKÚ – DS je to úplne jasné. Slovensko patrí na Západ, je súčasťou západnej civilizácie, západnej kultúry, je súčasťou západoeurópskych integračných štruktúr, je súčasťou Európskej únie, je súčasťou NATO. A z toho jasne a logicky vyplýva, že niekam patrí. Také ukotvenie v nejakom bezvládnom, alebo v priestore, ktorý nikomu nepatrí, je nesmierne škodlivé a je mi ľúto, že pán kolega Mikloško v tom nemá jasno. Lebo v tom jasno treba mať. A je to veľmi škodlivé, keď sa tvárime, že sme ani ryba, ani rak, že s každým chceme byť akože zadobre, ale pritom tým ustupujeme zlu. Pretože až je na Ukrajine vojna, a je na Ukrajine vojna a je tam bieda, je tam nedostatok základných vecí, tak to je spôsobené úplne konkrétnou situáciou, ktorá nevznikla sama od seba, ale vznikla tak, že na zvrchované územie tejto krajiny vpadli cudzie vojská, že táto vojna je eskalovaná neustálou dodávkou zbraní, materiálu a techniky zo stany Ruskej federácie. Alebo si snáď niekto myslí, že tí separatisti sa vyzbierali do klobúčika a išli si do najbližšieho obchodného domu kúpiť tanky, raketomety, zbrane, uniformy a potom sa tak dobrovoľnícky zhromaždili a začali bojovať ťažkými zbraňami proti ukrajinskej armáde a trhať územia? Ako naozaj, nehrajme sa tu na malé deti a povedzme si, aká je pravda. Mier sa nedá nastoliť ustupovaním zlu.